**Tájékoztató a vakok írását tartalmazó küldemény változásairól**

**Felhívom a figyelmet arra, hogy a postai szolgáltatásokról szóló 2012. évi CLIX. törvényt módosította a 2016. évi XXXV. törvény.**

**A törvény alkalmazásában vakok írását tartalmazó küldemény: kizárólag a vakok és gyengénlátók által használt dombornyomású írásokat, véseteket, hangfelvételeket, különleges papírokat vagy mágneslemezeket és egyéb információhordozókat, továbbá a vak vagy gyengénlátó személyek látásának sérültségéből eredő problémák leküzdésének céljából készített vagy átalakított berendezést, illetve felszerelést tartalmazó, legfeljebb 7 kilogramm tömegű postai küldemény, amelynek feladója vagy címzettje vak, illetve gyengénlátó személy vagy a vakok hivatalosan elismert intézménye.**

**Ez a meghatározás 2016. június 4-én lép hatályba.**

**A módosítás előtt a vakok írását tartalmazó küldeménynek minősült:**

**kizárólag a vakok és gyengén látók által használt dombornyomású írásokat, véseteket, hangfelvételeket, különleges papírokat vagy mágneslemezeket és egyéb információhordozókat tartalmazó, legfeljebb 7 kilogramm tömegű postai küldemény, amelynek feladója vagy címzettje vak személy vagy a vakok hivatalosan elismert intézete.**

dr. Nagy Sándor

**elnök**